สวัสดีคับคุณ ... ตอนนี้ผมมีเม็ดขึ้นที่ต้นแขนและลามมาถึงข้อศอก เป็นเม็ดเล็กๆเหมือนผดผื่น ซึ่งผมจะสังเกตได้ว่า เวลาที่อากาศหนาวหรือเย็น เม็ดๆพวกนี้จะขึ้นมา ตอนนี้มันขึ้นทั้งสองข้างแขนเลย มันจะอันตรายมั้ยคับ และมียาทาตัวไหนพอจะแนะนำได้มั้ยคับ?
สวัสดีค่ะ อาการมีเม็ดขึ้นที่ต้นแขนดังกล่าวมา อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภูมิแพ้ภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัด6 ตุ่มลมพิษ มักเป็นอาการนูนแดง เป็นปื้นคันแนะนำถ่ายรุปรอยโรคที่มีไว้ และหากเป็นมากขึ้น ควรไปปรึกษาแพทย์เพื่อดูรอยโรคจริงอีกครั้งการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง